एक पत्रकार को कहते सुना कि उसने देखा था कि जेटली और माल्या की मुलाक़ात 30 सेकेंट की हुई। एक ने कहा 40 सेकेंड की हुई। दो साल पहले यानी 1 मार्च 2016 की मुलाकात का इतना सही विवरण याद है। हमारे पत्रकारों के पास उस समय स्टॉप वॉच रहा होगा। जैसे ही माल्या जेटली के करीब गए होंगे उन्होंने सेकेंड गिनना शुरू कर दिया होगा। टिक टिक टिक टिक टिक टिक टिक टिक टिक टिक, टिक टिक टिक टिक टिक टिक टिक टिक टिक टिक, टिक टिक टिक टिक टिक टिक टिक टिक टिक टिक, टिक टिक टिक टिक टिक टिक टिक टिक टिक टिक। ठीक से गिन लीजिए। कुल चालीस टिक टिक लिखे हैं हमने। बस इतने ही देर की मुलाक़ात हुई।